./data/phi2331/phi013/phi2331.phi013.perseus-lat2.xml
David Magie
eos autem quos legerat occidit exemplo Ptolemaei Euergetis qui octavus hoc nomine appellatus est  dato praeterea signo militibus, ut hospites suos occiderent, magnam caedem Alexandriae fecit Dehinc per Cadusios et Babylonios ingressus tumultuarie cum Parthorum satrapis manum contulit,feris etiam bestiis in hostes inmissis  datis ad senatum quasi post victoriam litteris Parthicus appellatus est; nam Germanici nomen patre vivo fuerat consecutus deinde cum iterum vellet Parthis bellum inferre atque hibernaret Edessae atque inde Carrhas Luni dei gratia venisset, die natali suo, octavo idus Apriles, ipsis Megalensibus, cum ad requisita naturae discessisset, insidiis a Macrino praefecto praetorii positis, quipost eum invasit imperium, interemptus est  conscii caedis fuerunt Nemesianus et frater eius Apollinaris Triccianusque,qui praefectus legionis secundae Parthicae militabat et qui equitibus extraordiνariis praeerat, non ignorantibus Marcio Agrippa, qui classi praeerat, et praeterea plerisque officialium impulsu Martialis